**Activitats per a potenciar el treball cooperatiu**

* **Joc 1:**

**Títol de l’activitat:** Fem lletres, nombres i formes.

**Edat:** Entre tres i deu anys.

**Durada:** Cinc minuts.

**Material necessari:** Cap.

**Disposició inicial dels alumnes:** Grups de cinc o sis alumnes.

**Desenvolupament de l’activitat:** El docent proposa als alumnes, que, entre tots i amb el seu cos, construeixin lletres, nombres o formes. L’única condició serà que tots els membres de l’equip han de formar part de la composició.

**Observacions:** Es podran anar unint equips per tal d’intentar fer una paraula breu entre tota la classe.

**Contingut emocional que es treballa:** Cooperació de l’equip.

* **Joc 2:**

**Títol de l’activitat:** Bandera.

**Edat:** A partir de set anys.

**Durada:** Quinze minuts.

**Material necessari:** Una bandera per equip (una peça de roba o qualsevol objecte).

**Disposició inicial dels alumnes:** La totalitat dels alumnes ha de dividir-se en dos grups.

**Desenvolupament de l’activitat:** Cada grup es situa en el seu camp. Al fons de cada camp es troba la bandera de cada equip, que haurà de ser protegida pels seus membres. El joc consisteix en intentar portar la bandera de l’equip contrari al propi camp. No obstant, trobem tres regles: si entrem al camp contrari i un adversari ens toca, quedem paralitzats; per poder continuar jugant, un membre del nostre equip ens ha de salvar tocant-nos la mà i hem de treballar cooperativament amb el nostre equip per aconseguir la bandera.

**Observacions:** El docent haurà de vigilar que es respectin les normes del joc. Si no es treballa en equip, difícilment es podrà guanyar.

**Contingut emocional que es treballa:** Treball en equip, respecte pels companys.

* **Joc 3:**

**Títol de l’activitat:** Relleus.

**Edat:** Qualsevol edat.

**Durada:** Deu minuts (encara que dependrà del nombre de relleus que proposem).

**Material necessari:** Una pilota petita per equip.

**Disposició inicial dels alumnes:** Grups de cinc o sis alumnes.

**Desenvolupament de l’activitat:** Cada grup es dividirà en dos i es situarà en costats oposats del terreny de joc. L’activitat consistirà en passar la pilota d’un membre de l’equip a l’altre, després de travessar la pista. El següent jugador no podrà sortir fins que el seu company li doni la pilota. Guanyarà l’equip que, respectant les normes del joc, acabi primer la cursa.

**Observacions:** Els relleus poden incloure nombroses variants (material, desplaçaments, etc.). Per exemple, podem demanar als alumnes que es desplacin a peu coix o botant amb els peus junts.

**Contingut emocional que es treballa:** Treball en equip, respecte pels companys.

* **Joc 4:**

**Títol de l’activitat:** Les deu passades.

**Edat:** A partir de vuit anys.

**Durada:** Deu quinze minuts.

**Material necessari:** Pilotes.

**Disposició inicial dels alumnes:** Grups de tres o quatre jugadors.

**Desenvolupament de l’activitat:** En aquest joc, els alumnes s’enfrontaran per equips. Cada equip haurà de passar-se la pilota sense que l’equip contrari l’agafi. L’equip que aconsegueixi fer les deu passades obtindrà un punt. Es pot jugar al millor de tres i fer canvis d’equips.

**Observacions:** El docent haurà d’anar vigilant que es respectin les normes de joc i que no sorgeixin conflictes. Si els alumnes no els poden solucionar per ells mateixos, intervindrà.

**Contingut emocional que es treballa:** Treball en equip, respecte per l’adversari.

* **Joc 5:**

**Títol de l’activitat:** Màquines.

**Edat:** De vuit a dotze anys.

**Durada:** Deu minuts.

**Material necessari:** Cap.

**Disposició inicial dels alumnes:** Grups de cinc a set alumnes.

**Desenvolupament de l’activitat:** Cada equip ha de pensar com pot crear una màquina amb els cossos dels participants. Cada alumne pot ser una peça, una part de la màquina, la persona que la posi en marxa, etc. Un vegada que tots els grups hagin pensat què faran, els alumnes seuran en cercle i aniran explicant i representant als companys el que han ideat.

**Observacions:** Cada creació serà reconeguda amb un fort aplaudiment.

**Contingut emocional que es treballa:** Treball en equip, respecte per les idees dels companys.

* **Joc 6:**

**Títol de l’activitat:** Passa el cercle.

**Edat:** A partir de set anys.

**Durada:** Cinc minuts aproximadament.

**Material necessari:** Quatre cèrcols per equip.

**Disposició inicial dels alumnes:** Equips de sis.

**Desenvolupament de l’activitat:** Cada equip es situarà en cercle i s’agafarà de les mans. L’objectiu de l’equip serà passar els quatre cèrcols a través dels seus cossos, sense amollar les mans. L’equip que acabi abans serà el guanyador.

**Observacions:** Es poden introduir més cercles o fer els equips de més jugadors.

**Contingut emocional que es treballa:** Treball en equip.

**Bibliografia:**

- Bantulá, J. (2004). *Juegos motrices cooperativos.* Barcelona: Paidotribo.

- Escola de Formació CampusEsport (2011). *Curs de Monitor de Temps Lliure: El joc*.